Legal Document

Category: 17

Text:
5. ΝΟΜΟΣ υπ’ αριθ. 2083 της 18/26 Απρ. 1952 Περί τροποποιήσεως και συμπληρώσεως της περί Ταμείου Προνοίας Εργοληπτών Δημοσίων Έργων κειμένης νομοθεσίας. Άρθρ.1.-1.Οι μετά την ισχύν του Ν.Δ. 75/1946 λόγω συμπληρώσεως ορίου ηλικίας αποχωρούντες της ασκήσεως του επαγγέλματος εργολήπται ως και οι εξελθόντες του εργοληπτικού επαγγέλματος και συνταξιοδοτηθέντες παρά του Ταμείου Συντάξεων Μηχανικών και Εργοληπτών Δημοσίων Έργων και μη υπαγόμενοι εις την διάταξιν του εδαφ. 2 του άρθρ. 8 του περί χορηγιών Δ/τος, δικαιούνται οπωσδήποτε εφ’ άπαξ χορηγίας υπολογιζομένης βάσει του παρά τω Ταμείω Προνοίας χρόνου ασφαλίσεως εις ον προσμετράται και ο προ της ισχύος του Ν.Δ. 75 συνεχής ή διακεκομμένος χρόνος, ουχί όμως πέραν των 15 ετών. 2.Η περί προσμετρήσεως του χρόνου αίτησις δέον να υποβληθή εντός τετραμήνου ανατρεπτικής προθεσμίας από της δημοσιεύσεως του παρόντος ή από της κοινοποιήσεως της Υπουργικής αποφάσεως περί συμπληρώσεως του ορίου ηλικίας, εφαρμοζομένων αναλόγως των περί καταβολών του ησφαλισμένου κειμένων διατάξεων δια την προσμέτρησιν. 3.Εν περιπτώσει θανάτου των εν εδαφ. 1 ησφαλισμένων, δικαιούνται της χορηγίας τα μέλη των οικογενειών των υπό τας εν τω περί χορηγιών Δ. της 13/29 Μαρτ. 1947 διαλαμβανομένας προϋποθέσεις. Άρθρ.2.-1.(Τροποποιείται η παρ. 5 του άρθρ. 2 του Ν.Δ. 75/1946). 2.(Τροποποιείται το άρθρ. 3 του Ν.Δ. 75/1946). 3.(Τροποποιείται το εδάφ. δ΄ της παρ. 1 του άρθρ. 4 του Ν.Δ. 75/1946). 4.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 224(ε) Τεύχος ΣΤ52-Σελ. 108 23.Γ.ε.4-5 Ταμείο Προνοίας Εργοληπτών